Dianne Feinstein

Dianne Goldman Berman Feinstein (født Dianne Emiel Goldman den 22. juni 1933 i San Francisco, død 29. september 2023 i Washington D.C.) var en amerikansk politiker (demokratene) som var senator for California i USAs senat fra 10. november 1992 til sin død i september 2023. Da hun døde 90 år gammel var hun USAs eldste senator og både den lengstsittende senator fra California og den lengstsittende kvinnelige senator gjennom tidene. 

På grunn av sin alder og rapporter om mental svekkelse var Feinstein under de senere årene ofte gjenstand for diskusjon angående sin mentale skjerpethet og egnethet til å tjenestegjøre som senator. I februar 2023 meddelte Feinstein at hun ikke aktet å stille til gjenvalg for en sjette mandatperiode.

Liv og virke
Dianne Feinstein ble utdannet i historie ved Stanford University. 

I 1970-årene arbeidet hun tett sammen med politikeren Harvey Milk, som var åpent homoseksuell, frem till mordet på Milk og borgemester Moscone i 1978, og da ble hun innsatt som tilforordnet borgermester. Deretter vant hun posten ved det neste ordinære valg. Årene 1978–1988 var hun med dette borgermester i San Francisco og den første kvinne på denne post. 

I 1992 ble hun ved et suppleringsvalg innvalgt i USAs senat, og hun ble tatt i ed 4. november 1992. Allerede i januar 1993 ble hun Californias seniorsenator da Barbara Boxer, som også hadde blitt valgt i 1992, tiltrådte som senator. De to var det første kvinnelige tospannet amerikanske senatorer som representerte en delstat samtidig. Dianne Feinstein ble så gjenvalgt i 1994, 2000, 2006, 2012 og 2018. 

Feinstein støttet invasjonen av Irak og stemte for invasjonen i oktober 2002. 

Under presidentvalgkampen i 2008 støttet hun først Hillary Clinton, men da Clinton trakk seg, hoppet Feinstein over til å støtte Barack Obama isteden. Feinstein innledet presidentinnsettelsen av Barack Obama den 20. januar 2009.

Senatsvalget i California 2018 
Dianne Feinstein stilte opp til valg i 2018 for en femte mandatsperiode som senator. Primærvalget for begge partier var 5. juni 2018. Feinstein vant det ikke partibundne primærvalget med 44,2 prosent av stemmene, og møtte demokraten Kevin de León.

En undersøkelse fra 2017 gjennomført av av Berkeley IGS fant at en liten majoritet av Californias velgere skulle ha foretrukket at hun trådte tilbake og slapp frem yngre politikere som kandidater istedet. Feinstein stilte imidlertid til valg og ble valgt til en femte mandatperiode; Feinstein ville ha blitt 91 år i slutten av sin mandatperiode.

Feinstein profilerte seg som politisk sentrist da hun først kandiderte for statsomfattende embeder i 1990-årene, da California var en mer konservativ delstat. Med tiden flyttet hun lenger mot venstre, samtidig som California var blitt en av de sterkeste delstatene for Demokratene.

Privatliv 
Feinstein var gift tre ganger. I 1956 giftet hun seg med Jack Berman men de ble skilt tre år senere. De fikk en datter i 1957. I 1962, rett etter at hun begynte på sin politiske karriere, giftet hun seg med sin andre mann, hjernekirurgen Bertram Feinstein, som døde av kreft i 1978. 1980 giftey hun seg med Richard C. Blum, som døde i 2022.

Referanser

Eksterne lenker 
 
 
 
 

Senatorer fra California
Kvinnelige senatorer i USA
Borgermestere i San Francisco
Personer fra San Francisco